b'\n_START_ARTICLE_\nJonas Grybauskas (1952)\n_START_SECTION_\nBiografija\n_START_PARAGRAPH_\n1970 m. baig\xc4\x97 R\xc5\xabdi\xc5\xa1ki\xc5\xb3 vidurin\xc4\x99 mokykl\xc4\x85, 1975 m. baig\xc4\x97 Vilniaus in\xc5\xbeinerinio statybos instituto Mechanin\xc4\x97s technologijos fakultet\xc4\x85, autotransporto in\xc5\xbeinierius._NEWLINE_1975\xe2\x80\x931979 m. Teismo ekspertiz\xc4\x97s mokslinio tyrimo instituto autotechninis ekspertas, 1979\xe2\x80\x931985 m. Trak\xc5\xb3 rajono susivienijimo \xe2\x80\x9eLiet\xc5\xbeem\xc5\xabktechnika\xe2\x80\x9c in\xc5\xbeinierius \xe2\x80\x93 komplektuotojas. 1985\xe2\x80\x931991 m. LKP Trak\xc5\xb3 rajono komiteto sekretorius, nuo 1990 m. pirmasis sekretorius. Nuo 1991 m. UAB \xe2\x80\x9eLietmazservis\xe2\x80\x9c generalinis direktorius._NEWLINE_Nuo 1990 m. Lietuvos demokratin\xc4\x97s darbo partijos, nuo 2001 m. Lietuvos socialdemokrat\xc5\xb3 partijos narys, LSDP tarybos narys, Elektr\xc4\x97n\xc5\xb3 skyriaus pirmininkas, pirmininko pavaduotojas, 2003\xe2\x80\x932005 m. pirmininkas, nuo 2005 m. pavaduotojas._NEWLINE_1995\xe2\x80\x931997 m. Trak\xc5\xb3 rajono savivaldyb\xc4\x97s tarybos narys (LDDP s\xc4\x85ra\xc5\xa1e). 2000\xe2\x80\x932003 m. ir 2003\xe2\x80\x932007 m. (LSDP s\xc4\x85ra\xc5\xa1e) Elektr\xc4\x97n\xc5\xb3 savivaldyb\xc4\x97s tarybos narys, visuomen\xc4\x97s sveikatos, socialini\xc5\xb3 ir aplinkosaugos reikal\xc5\xb3 komiteto narys._NEWLINE_Nuo 2006 m. Lietuvos nacionalin\xc4\x97s ve\xc5\xbe\xc4\x97j\xc5\xb3 automobiliais asociacijos \xe2\x80\x9eLinava\xe2\x80\x9c viceprezidentas. Sutuoktin\xc4\x97 Virginija, dukros Lina, Agn\xc4\x97.'